Minister om døvetolken: Ble overveldet av engelsk
Jantjie var døvetolk under tirsdagens TV-sendte minnemarkering for Nelson Mandela, og oversatte talene til blant annet USAs president Barack Obama og Sør-Afrikas president Jacob Zuma. I etterkant har en rekke døve reagert på tolkingen, som angivelig ga svært lite mening.34-åringen ble torsdag morgen intervjuet av radiokanalen Talk Radio 702. Der kan han uttrykk for at han har fornøyd med sin egen innsats under minnemarkeringen. - Absolutt! Absolutt, svarte Jantjie da han ble spurt om han var fornøyd. 34-åringen sier at han har jobbet som døvetolk i mange år, og lurer derfor på hvorfor ingen har klaget på ham tidligere.BAKGRUNN:Døveforbund mener tolken under Mandela-seremonien var falskTil den sørafrikanske avisen The Star sier den 34 år gamle døvetolken at han lider av schizofreni, og at han fikk et anfall på scenen. Han vet ikke om det var omfanget av det han skulle gjøre eller gleden han følte gjennom dagen som utløste anfallet, men han skal plutselig ha mistet konsentrasjonen. Han sier at han så hørte stemmer og hallusinerte på scenen.Jantije sier at selv om han fortsatte å høre høye stemmer inne i hodet og så ting som ikke var der, kunne han ikke gå av scenen. Derfor fortsatte han å gjøre tegn som ikke ga noen mening.I et intervju med AP sier Jantije at han på grunn av anfallet så engler kommer inn på stadion mens han tolket. Men han prøvde å unngå panikk, siden det var fullt av væpnede politimenn rundt ham.Han sier også at han tidligere har vært voldelig, og at han en gang var innlagt på psyksisk sykehus i over ett år. Overfor AP insisterer han på at tegnene han gjorde under seremonien er ekte tegnspråk. Jantije sier han har fått ett års opplæring i tegnspråk ved en skole i Cape Town. Han sier også at han skulle ha vært til en halvårlig psykisk sjekk samme dag som Mandela-seremonien. Der skulle legene sjekke om medisinene hans fungerte og om han trengte å bli innlagt eller ikke.34-åringen, som tidligere også har vært døvetolk for Jacob Zuma, sier han fikk betalt 850 sørafrikanske rand - rundt 500 norske kroner - for jobben. Han sier han fikk tolkeoppdraget dagen før seremonien, og sier til The Star at han følte seg beæret over å være en del av den historiske hendelsen. Tegnspråklærere Eye Witness News har snakket med, har sett gjennom Jantijes tolking. De mener at det fleste av tegnene som ble vist var uforståelige, men sier 34-åringen underveis nevnte både reker og gyngehester.Hendrietta Bogopane-Zulu i den sørafrikanske regjeringen gikk torsdag ettermiddag ut og beklaget hendelsen. - Vi har gjort en feil, og jeg beklager til alle de døve rundt i verden som ble fornærmet, sier Bogopane-Zulu tilAP. Hun er minister Hun sier at myndighetene har prøvd å få tak i firmaet som Jantije jobber for, men at disse har «forsvunnet i løse luften». Bogopane-Zulu, som er viseminster for kvinner, barn og personer med handicap, sier at myndighetene også jobber med å finne ut hvordan Jantije fikk sikkerhetsklarering. TIl sørafrikanske CityPress sier viseministeren at Jantije fikk problemer med engelsken.APs journalister skal ha oppsøkt adressen til tolkeselskapet Jantije sier han jobbet for, mens fant ingen der.
Thamsanqa Jantjies tegnspråk fra Mandela-markeringen tirsdag har gått verden rundt. 34-åring sier selv han hørte stemmer og hallusinerte på scenen - men er fornøyd med egen innsats.